CELEX: 32010D0802
Language: da
Date: 2010-12-21 00:00:00
Title: 2010/802/EU: Kommissionens afgørelse af 21. december 2010 om undtagelse af visse tilfælde af uregelmæssigheder i forbindelse med aktioner, der medfinansieres af strukturfondene og Samhørighedsfonden i programmeringsperioden 2000-2006, fra de særlige rapporteringskrav, der er fastsat ved artikel 5, stk. 2, i forordning (EF) nr. 1681/94 og artikel 5, stk. 2, i forordning (EF) nr. 1831/94 (meddelt under nummer K(2010) 9244)

23.12.2010   
            
            
               DA
            
            
               Den Europæiske Unions Tidende
            
            
               L 341/49
            
         KOMMISSIONENS AFGØRELSE
   af 21. december 2010
   om undtagelse af visse tilfælde af uregelmæssigheder i forbindelse med aktioner, der medfinansieres af strukturfondene og Samhørighedsfonden i programmeringsperioden 2000-2006, fra de særlige rapporteringskrav, der er fastsat ved artikel 5, stk. 2, i forordning (EF) nr. 1681/94 og artikel 5, stk. 2, i forordning (EF) nr. 1831/94
   (meddelt under nummer K(2010) 9244)
   (2010/802/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 70, stk. 3, og artikel 105, stk. 1, og Rådets forordning (EF) nr. 1198/2006 af 27. juli 2006 om Den Europæiske Fiskerifond (2), særlig artikel 103, stk. 3, samt Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (3), særlig artikel 74, stk. 4, og artikel 92, og
   ud fra følgende betragtninger:
   
               (1)
            
            
               De retlige rammer for Den Europæiske Fond for Regionaludvikling, Den Europæiske Socialfond, Den Europæiske Udviklings- og Garantifond for Landbruget (EUGFL — Udviklingssektionen) samt Det Finansielle Instrument til Udvikling af Fiskeriet (i det følgende benævnt »strukturfondene«) og Samhørighedsfonden er som helhed etableret, selv om de har gennemgået hyppige justeringer. Programmeringen indebærer flerårige udviklingsplaner i adskillige etaper, hvoraf hver etape omfatter en periode på syv år. Hver programmeringsperiode er reguleret ved en række individuelle forordninger, som er baseret på de samme overordnede principper, men som ikke desto mindre indeholder visse nye regler, der er specifikt udformet med henblik på den pågældende programmeringsperiode. De relevante bestemmelser for programmeringsperioden 2007-2013 er fastsat ved forordning (EF) nr. 1083/2006 og Kommissionens forordning (EF) nr. 1828/2006 af 8. december 2006 om gennemførelsesbestemmelser til Rådets forordning (EF) nr. 1083/2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og til Europa-Parlamentets og Rådets forordning (EF) nr. 1080/2006 om Den Europæiske Fond for Regionaludvikling (4), forordning (EF) nr. 1198/2006 og Kommissionens forordning (EF) nr. 498/2007 af 26. marts 2007 om gennemførelsesbestemmelser til Rådets forordning (EF) nr. 1198/2006 om Den Europæiske Fiskerifond (5), Kommissionens forordning (EF) nr. 1848/2006 af 14. december 2006 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af den fælles landbrugspolitik, samt om oprettelse af et informationssystem på dette område samt om ophævelse af Rådets forordning (EØF) nr. 595/91 (6) og Kommissionens forordning (EF) nr. 1975/2006 af 7. december 2006 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne (7).
            
         
               (2)
            
            
               De relevante bestemmelser for programmeringsperioden 2000-2006 er fastsat ved Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (8) og Rådets forordning (EF) nr. 1164/94 af 16. maj 1994 om oprettelse af Samhørighedsfonden (9). Ved Kommissionens forordning (EF) nr. 1681/94 af 11. juli 1994 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af strukturpolitikkerne, samt om oprettelse af et informationssystem på dette område (10) og Kommissionens forordning (EF) nr. 1831/94 af 26. juli 1994 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af Samhørighedsfonden, samt om oprettelse af et informationssystem på dette område (11) blev der fastsat regler vedrørende uregelmæssigheder og tilbagebetaling af beløb, der uberettiget var udbetalt i forbindelse med finansieringen af fondenes politikker for denne programmeringsperiode. Ved disse forordninger fastsattes rapporteringskrav i tilfælde af konstaterede uregelmæssigheder. Disse krav medførte en uforholdsmæssigt stor administrativ byrde for medlemsstaterne og Kommissionen.
            
         
               (3)
            
            
               Efter artikel 28, stk. 1, i protokollen om vilkårene og de nærmere bestemmelser for optagelse af Republikken Bulgarien og Rumænien i Den Europæiske Union (12) anses foranstaltninger, der på datoen for tiltrædelsen var omfattet af støtte i henhold til Rådets forordning (EF) nr. 1267/1999 af 21. juni 1999 om oprettelse af et strukturpolitisk førtiltrædelsesinstrument (13) (ISPA), og som ikke er gennemført senest denne dato, som godkendt i henhold til forordning (EF) nr. 1164/94, og alle bestemmelser om gennemførelsen af foranstaltninger, der er godkendt i henhold til sidstnævnte forordning, finder anvendelse på disse foranstaltninger. Hvad tidligere ISPA-projekter angår, bør nærværende afgørelse derfor rettes til Bulgarien og Rumænien.
            
         
               (4)
            
            
               For at lette medlemsstaternes byrder og forbedre effektiviteten blev artikel 3, stk. 1, i forordning (EF) nr. 1681/94 derfor ændret ved Kommissionens forordning (EF) nr. 2035/2005 (14), og artikel 3, stk. 1, i forordning (EF) nr. 1831/94 blev ændret ved Kommissionens forordning (EF) nr. 2168/2005 (15), således at medlemsstaterne for så vidt angår programmeringsperioden 2000-2006 ikke behøver rapportere om sager, hvor uregelmæssigheden alene består i manglende eller delvist manglende gennemførelse af en aktion, der medfinansieres over EU-budgettet, som følge af den endeligt begunstigedes eller støttemodtagers konkurs, og som ikke omfatter andre uregelmæssigheder forud for konkursen eller mistanke om svindel (i det følgende benævnt »almindelig konkurs«).
            
         
               (5)
            
            
               Selv om forordning (EF) nr. 1681/94 som ændret og forordning (EF) nr. 1831/94 som ændret forenklede det eksisterende rapporteringssystem, omfattede de gennemførte forenklinger ikke kravet om indgivelse af særlige meddelelser, jf. artikel 5, stk. 2, i begge forordninger. Erfaringerne med behandling af rapporterede uregelmæssigheder og undersøgelse af de indgivne særlige meddelelser, herunder især for programmeringsperioden 1994-1999, har vist, at den administrative byrde for medlemsstaterne ved anvendelse af bestemmelserne i artikel 5, stk. 2, i begge forordninger på almindelige konkurser ikke står i forhold til indsatsen, idet det er højst usandsynligt, at manglende tilbagebetaling i sådanne sager skyldes fejl eller forsømmelser fra medlemsstatsmyndighedernes side.
            
         
               (6)
            
            
               Med henblik på fuldt ud at befordre intentionerne i bestemmelserne i forordning (EF) nr. 1681/94 som ændret og forordning (EF) nr. 1831/94 som ændret vil det derfor være hensigtsmæssigt at udvide denne forenkling til også at omfatte kravet om indgivelse af særlige meddelelser i henhold til artikel 5, stk. 2, i begge forordninger, således at medlemsstater, der drager nytte af den forenkling, der er fastsat ved artikel 3, stk. 1, andet afsnit, i disse forordninger, i lige så vidt omfang kan drage nytte af forenklingen vedrørende rapporteringskravet i henhold til artikel 5, stk. 2.
            
         
               (7)
            
            
               Mens de retlige rammer for både strukturfondene og Samhørighedsfonden og uregelmæssigheder i forbindelse med anvendelsen af disse er klart identificerbare for hver programmeringsperiode, er det kun muligt at identificere uforholdsmæssigt store administrative byrder i forbindelse med det etablerede rapporteringssystem ved afslutningen af en bestemt programmeringsperiode. Et vist tidsrum har derfor været påkrævet med henblik på effektiv vurdering og forbedring af rapporteringssystemet.
            
         
               (8)
            
            
               Yderligere bestræbelser med henblik på forenkling af rapporteringskravene blev gennemført ved forordning (EF) nr. 2035/2005 og forordning (EF) nr. 2168/2005 om ændring af henholdsvis forordning (EF) nr. 1681/94 og forordning (EF) nr. 1831/94. Mest bemærkelsesværdigt blev beløbstærsklerne for rapportering, som var fastsat ved både artikel 12, stk. 1, i forordning (EF) nr. 1681/94 og artikel 12, stk. 1, i forordning (EF) nr. 1831/94, hævet fra 4 000 EUR til 10 000 EUR. I betragtning af det korte tidsrum mellem ikrafttrædelsen af forordning (EF) nr. 2035/2005 og forordning (EF) nr. 2168/2005 og slutningen af programmeringsperioden 2000-2006 kunne den tilsigtede forenkling af rapporteringssystemet imidlertid ikke opnås fuldt ud for denne programmeringsperiode, hvilket nødvendiggjorde fjernelse af rapporteringskravene for tilfælde, der vedrører et beløb på under 10 000 EUR, som blev rapporteret før den 28. februar 2006.
            
         
               (9)
            
            
               Med henblik på ligebehandling bør alle rapporteringskrav vedrørende uregelmæssigheder i forbindelse med anvendelsen af strukturfondene og Samhørighedsfonden derfor begunstiges ved den hævede tærskel og den tilsigtede forenkling af det rapporteringssystem, der blev indført ved forordning (EF) nr. 1681/94 som ændret og forordning (EF) nr. 1831/94 som ændret.
            
         
               (10)
            
            
               Denne afgørelse berører ikke medlemsstaternes forpligtelse til at træffe enhver passende foranstaltning med henblik på tilbagebetaling af uberettiget udbetalte beløb og til at redegøre over for Kommissionen for tilbagebetalte beløb.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Koordinationsudvalget for Fondene, Komitéen for Den Europæiske Fiskerifond og Udvalget for Udvikling af Landdistrikterne —
            
         VEDTAGET DENNE AFGØRELSE:
   Artikel 1
   For så vidt angår uregelmæssigheder i forbindelse med aktioner, der medfinansieres af strukturfondene eller Samhørighedsfonden i programmeringsperioden 2000-2006, er medlemsstaterne ikke forpligtede til at indgive følgende rapporter:
   
               a)
            
            
               de særlige meddelelser i henhold til artikel 5, stk. 2, i forordning (EF) nr. 1681/94 og forordning (EF) nr. 1831/94 i tilfælde af almindelig konkurs, jf. artikel 3, stk. 1, andet afsnit, første led, i disse forordninger, medmindre Kommissionen udtrykkeligt anmoder herom
            
         
               b)
            
            
               meddelelser i henhold til artikel 5, stk. 2, i forordning (EF) nr. 1681/94 og forordning (EF) nr. 1831/94 i forbindelse med tilfælde, der vedrører et beløb på under 10 000 EUR, medmindre Kommissionen udtrykkeligt anmoder herom.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 21. december 2010.
      
         
            På Kommissionens vegne
         
         Johannes HAHN
         
            Medlem af Kommissionen
         
      
   
   
      (1)  EUT L 210 af 31.7.2006, s. 25.
   
      (2)  EUT L 223 af 15.8.2006, s. 1.
   
      (3)  EUT L 277 af 21.10.2005, s. 1.
   
      (4)  EUT L 371 af 27.12.2006, s. 1.
   
      (5)  EUT L 120 af 10.5.2007, s. 1.
   
      (6)  EUT L 355 af 15.12.2006, s. 56.
   
      (7)  EUT L 368 af 23.12.2006, s. 74.
   
      (8)  EFT L 161 af 26.6.1999, s. 1.
   
      (9)  EFT L 130 af 25.5.1994, s. 1.
   
      (10)  EFT L 178 af 12.7.1994, s. 43.
   
      (11)  EFT L 191 af 27.7.1994, s. 9.
   
      (12)  EUT L 157 af 21.6.2005, s. 29.
   
      (13)  EFT L 161 af 26.6.1999, s. 73.
   
      (14)  EUT L 328 af 15.12.2005, s. 8.
   
      (15)  EUT L 345 af 28.12.2005, s. 15.